पर्यावरण डाइजेस्‍ट. हिन्दी की एक विज्ञान पत्रिका है।
पत्रिका-परिचय : पर्यावरण डाइजेस्ट
पर्यावरण पर भारत की पहली राष्ट्रीय हिंदी मासिक
पर्यावरण और उससे जुडे पहलुआें को लेकर निकलने वाली पत्रिका बिरली हैं, जो लगातार प्रकाशित भी हो रही है तथा लोक चेतना का संवाहक बनकर अपने सामाजिक दायित्व का निर्वहन भी करती हैं। पिछले दो-तीन दशकों के इतिहास को देखें तो ऐसी पत्रिकाएं दो-चार ही देखने को मिलेंगी। इनमे प्रमुखता से पर्यावरण डाइजेस्ट का नाम उभरकर सामने आता है। पर्यावरण डाइजेस्ट एक अव्यावसायिक कार्य होकर सामाजिक दायित्व के बोध से संचालित है।पिछले तीन दशकों से प्रकाशित हो रही मासिक पत्रिका पर्यावरण डाइजेस्ट ने पर्यावरण के प्रश्नों को मनुष्य और उसके सरोकारों से जोडते हुए मानव और प्रकृति के प्रेमपूर्ण रिश्तों में सामन्जस्य बैठाने की भरपूर कोशिश की है। आम लोगों को जागरुक, सचेत और सूचना सम्पन्न बनाने के लिए पर्यावरण डाइजेस्ट गंभीरता और संवेदनशीलता के साथ गुणवत्तापूर्ण सामग्री प्रकाशित कर रही है।मध्यप्रदेश के रतलाम शहर से जनवरी 1987 से सतत् प्रकाशित हो रही मासिक पर्यावरण डाइजेस्ट ने बेहद सीमित संसाधनों और प्रबल इच्छाशक्ति के बलबूते तीस बरसों का लम्बा सफर तय किया है। हिन्दी पत्रकारिता में पर्यावरण डाइजेस्ट ने एक नई परम्परा कायम कर अपना विशिष्ट स्थान बनाया है। पत्रिका ने क्षेत्रीय होते हुए भी राष्ट्रीय स्तर को छुआ है। मध्यप्रदेश के पत्रकारिता इतिहास में पर्यावरण पत्रकारिता के आगाज का श्रेय इस पत्रिका के नाम लिखा जा सकता है।पर्यावरण के जिस विचार को मुश्किल समझा जाता है, पत्रिका उसका सरलीकरण करने में सफल हुई है। इसमें आलेखों की सारगर्भिता, सरलता, संक्षिप्तता और भाषा की प्रवाहमयता अपने आप में अनूठी है। प्रकृति और मानवीय सरोकार से ओतप्रोत पत्रिका की प्रतिबद्धता हर वक्त पाठकों के प्रति रही है।युग मनीषी साहित्यकार डॉ॰ शिवमंगलसिंह सुमन ने अपनी टिप्पणी में लिखा था कि पर्यावरण डाइजेस्ट के संपादक खुशालसिंह पुरोहित के संपादन में पत्रिका नैरन्तर्य के साथ ही स्तरीयता के मानक को बनाए रख सकी है, जो आज के समय को देखते हुए मूल्य आधारित पत्रकारिता का द्योतक है।गौरतलब है कि पर्यावरण पत्रकारिता के क्षेत्र में अभूतपूर्व योगदान के लिए डॉ॰ खुशालसिंह पुरोहित को राष्ट्रीय पर्यावरण सेवा सम्मान, पर्यावरण रत्न सम्मान, राष्ट्र गौरव सम्मान, पर्यावरण मित्र सम्मान और वरिष्ठ पत्रकार सम्मान सहित राज्य एवं राष्ट्रीय स्तर पर अनेक पुरस्कारों से सम्मानित किया जा चुका है। प्रकृति और मानवीय संबंधों की अभिव्यक्तियों से ओतप्रोत यह पत्रिका पर्यावरण की असंख्य सूचनाआें, जानकारियों से भरी हुई है, जो आंखे खोलने के लिए ही नहीं बल्कि दुनिया के पर्यावरण की सही स्थिति से अवगत कराते हुए आमजन को भागीदारी के लिये उकसाती है। पर्यावरण डाइजेस्ट की विशेषता है कि इसमें समाचार, विचार और दृष्टिकोण का समन्वय है जो पत्रिका की पठनीयता को बढ़ाता है। समसामयिक मुद्दों ऊर्जा, स्वास्थ्य, रहन-सहन, वन्य जीवन, स्थायी विकास, प्रौद्योगिकी जैसे मुद्दों से जुड़ी वैचारिक सामग्री के प्रचार-प्रसार में पत्रिका अग्रणी रही है। पर्यावरणीय वैचारिक प्रचार-प्रसार की सफलता के लिए यह जरुरी है कि सच्चे मायनों में जनजागृति और लोक शिक्षा से जन्मा और जगा स्वयंसेवी समझदार प्रयास हो। आज मानवीय असंवेदनशीलता और प्रकृति के प्रति आदरभाव में कमी आने से पर्यावरण के लिए गंभीर खतरा उत्पन्न हो गया है। इस खतरे के प्रति सचेत करते हुए पर्यावरण डाइजेस्ट जैसी समर्पित पत्रिका पर्यावरण जागरूकता लाने में उल्लेखनीय योगदान दे रही है। पर्यावरण संतुलन के मार्ग को प्रशस्त करने वाली पर्यावरण डाइजेस्ट केवल पत्रिका ही नहीं अपितु जन चेतना का एक सशक्त अभियान है। पर्यावरण डाइजेस्ट पत्रिका देखने के लिए http://paryavaran-digest.blogspot.com पर जाये |
  
 अक्षय जीवन · अक्षर पर्व · अक्षय जीवन · अखंड ज्योति · अनंत अविराम · अपरिहार्य · अभिनव कदम · अभिनव बालमन · अभिव्यक्ति · अर्गला · अहा जिंदगी · आकल्प · आज तक · आईबीएन खबर · आई.सी.एम.आर. · आलोचना · आविष्कार · इन.कॉम · इलेक्ट्रॉनिकी आपके लिए · उर्वशी · एनडीटीवी खबर · ओशो टाइम्स · कथाक्रम · कथादेश · कथाबिम्‍ब · कल्याण · कालदीर्घा · कुरुक्षेत्र · खनन भारती · गद्य कोश · गीत-पहल · गूगल समाचार · गृहलक्ष्‍मी · चकमक · चन्दामामा · चंपक  · चित्रलेखा · जनोक्ति · जल चेतना · जानकी पुल · ड्रीम 2047 · तद्भव · तहलका · दायित्वबोध · देवपुत्र · नफा नुकसान · नंदन · नया ज्ञानोदय · नवनीत · निरोग धाम · पंजाब सौरभ ·  · · परिवेश · पहल · पर्यावरण डाइजेस्‍ट · पाखी · पी 7 न्यूज · पूर्वाभास · पैदावार · प्रतियोगिता दर्पण · प्रभा साक्षी · प्रवक्ता  · प्रारम्‍भ शैक्षिक संवाद ·  · फिल्‍मी कलियां · फिल्‍मी दुनिया · बाल भास्‍कर · बालवाणी · बिंदिया · बिजनेस भास्कर · बीबीसी हिन्दी · भाषा · भारत दर्शन · भारत संदेश · भारतीय पक्ष · मधुमती · मधु मुस्कान · मनी मंत्र · मनोरमा · महकता आंचल · माया इन्डिया · मीडिया विमर्श · मेकलसुता · मेरी सहेली · मोल तोल · युग मानस · रचनाकर · रंगवार्ता · राजभाषा संवाद · राष्‍ट्रधर्म · लघुकथा.कॉम · लमही · लहर · · लेखनी · वटवृक्ष · वनिता · वर्तमान साहित्‍य · वसुधा · वागर्थ · विचार मीमांसा · विज्ञान कथा · विज्ञान प्रगति · विशिष्ट ध्यान · वुमेन ऑन टॉप · वेबदुनिया · शुक्रवार  · शैक्षिक पलाश · संचेतना · संप्रेषण · संवाद · संस्कृति · सखी · समकालीन भारतीय साहित्‍य · समकालीन सरोकार · समाज कल्‍याण · समालोचन · सरस सलिल · सरिता · साहित्‍य अम़ृत · साहित्य कुंज · साहित्य दर्शन · साहित्‍य भारती · साहित्य वैभव · साहित्य शिल्पी ·  · साहित्य रागिनी · सीमापुरी टाइम्स · सुषमा पत्रिका · सृजनगाथा · स्वर्गविभा · हंस पत्रिका · हिंदीनेस्ट डॉट कॉम · हिंदुस्तान बोल रहा है · हिन्दी कुंज · हिन्दी नेस्ट · हिन्दी समय  · हरिगंधा · सरल चेतना · भारतीय मनीषा · सरस्वती सुमन · व्यंग्य यात्रा · चित्र भारती · सिने चित्रा · सिने वाणी · कला संसार · सिने सितारा · रजत पट · रसभरी · फिल्मिस्तान · फिल्म किरण · चित्र छाया · इंदुमती · सिने एक्सप्रेस · चित्रावली · प्रीत · नीलम · मनोरंजन · रस नटराज · फिल्म अप्सरा · बबीता · सिने पोस्ट · फिल्म रेखा · फिल्‍मी कलियां · सिने हलचल · फिल्म शृंगार · फिल्मी परियां · फिल्म संसार · फिल्मी कमल · चित्र किरण · सिने हलचल · हाइकु दर्पण · हिमालिनी · गीत गागर · पालकी · रंग भूमि · मेनका · युग छाया · नव चित्र पट · फिल्मांजलि · आसपास · नव मधुवन · दोस्त और दोस्ती · बाल हंस · समय झरोखा · शिशु सौरभ · शीतल वाणी · शेषामृत · शैल सूत्र · बाल दर्शन · रविवार